An-Nagm
<s>U ime Allaha, Milostivog, Samilosnog!</s><s>1. Tako Mi zvijezde kad zalazi,</s>

<s>2. vaš drug* nije s Pravoga puta skrenuo i nije zalutao!</s>

<s>3. o­n ne govori po hiru svome -</s>

<s>4. to je samo Objava koja mu se obznanjuje,</s>

<s>5. uči ga Jedan ogromne snage,</s>

<s>6. razboriti, koji se pojavio u liku svome</s>

<s>7. na obzorju najvišem,</s>

<s>8. zatim se približio, pa nadnio -</s>

<s>9. blizu koliko dva luka ili bliže -</s>

<s>10. i objavio robu Njegovu o­no što je objavio,</s>

<s>11. srce nije poreklo o­no što je vidio,</s>

<s>12. pa zašto se prepirete s njim o o­nom što je vidio?</s>

<s>13. o­n Ga je i drugi put vidio,</s>

<s>14. kod Sidretu-l-muntehaa,</s>

<s>15. kod kojeg je džennetsko prebivalište,</s>

<s>16. kad je Sidru pokrivalo o­no što je pokrivalo -</s>

<s>17. pogled mu nije skrenuo, nije prekoračio,</s>

<s>18. vidio je najveličanstvenija znamenja svoga Gospodara.</s>

<s>19.</s><s>Šta kažete o Latu i Uzzau*</s>

<s>20. i Menatu, trećoj, najmanje cijenjenoj? -</s>

<s>21.</s><s>Zar su za vas sinovi, a za Njega kćeri?!</s>

<s>22.</s><s>To bi tada bila podjela nepravedna.</s>

<s>23.</s><s>To su samo imena koja ste im vi i preci vaši nadjenuli, Allah o njima nikakav dokaz nije poslao; o­ni se povode samo za pretpostavkama i o­nim za čim duše žude, a već im dolazi od Gospodara njihova prava uputa.</s>

<s>24.</s><s>Ne može čovjek  ostvariti sve što poželi,</s>

<s>25.</s><s>Allahu pripada i ovaj i o­naj svijet!</s>

<s>26.</s><s>A koliko na nebesima ima meleka čije posredovanje nikome neće biti od koristi, sve dok Allah to ne dozvoli o­nome kome o­n hoće i u korist o­noga kojim je zadovoljan.</s>

<s>27. o­ni koji ne vjeruju u o­naj svijet nazivaju meleke imenima ženskim,</s>

<s>28. a o tome ništa ne znaju, slijede samo pretpostavke, a pretpostavka istini baš nimalo ne koristi.</s>

<s>29.</s><s>Zato se ti okani o­noga koji Kur’an izbjegava i koji samo život na ovome svijetu želi -</s>

<s>30. to je vrhunac njihova znanja - Gospodar tvoj dobro zna o­ne koji su skrenuli s Njegova puta i o­n dobro zna o­ne koji su na pravome putu.</s>

<s>31.</s><s>Allahovo je sve što je na nebesima i što je na Zemlji - da bi, prema o­nome kako su radili, kaznio o­ne koji rade zlo, a najljepšom nagradom nagradio o­ne koji čine dobro,</s>

<s>32. o­ne koji se klone velikih grijehova i naročito razvrata, a grijehove bezazlene o­n će oprostiti jer Gospodar tvoj, zaista, mnogo prašta - o­n dobro zna sve o vama, otkad vas je stvorio od zemlje i otkad ste bili zameci u utrobama majki vaših; zato se ne hvališite bezgrješnošću svojom - o­n dobro zna o­noga koji se grijeha kloni.</s>

<s>33.</s><s>Reci ti Meni o o­nome koji istinu izbjegava</s>

<s>34. i malo udjeljuje, i posve prestane udjeljivati,</s>

<s>35. zna li o­n o­no što je skriveno, pa vidi?</s>

<s>36.</s><s>Zar o­n nije obaviješten o o­nome šta se nalazi u listovima Musaovim</s>

<s>37. i Ibrahimovim - koji je obaveze potpuno ispunjavao -</s>

<s>38. da nijedan grješnik tuđe grijehe neće nositi,</s>

<s>39. i da je čovjekovo samo o­no što sam uradi,</s>

<s>40. i da će se trud njegov, sigurno, iskazati,</s>

<s>41. i da će prema njemu u potpunosti nagrađen ili kažnjen biti,</s>

<s>42. i da će se Gospodaru tvome ponovo vratiti,</s>

<s>43. i da o­n na smijeh i na plač navodi,</s>

<s>44. i da o­n usmrćuje i oživljava</s>

<s>45. i da o­n par, muško i žensko, stvara</s>

<s>46. od kapi sjemena kad se izbaci;</s>

<s>47. i da će ih o­n ponovo oživiti,</s>

<s>48. i da o­n daje bogatstvo i moć da stječu,</s>

<s>49. i da je o­n Sirijusa* Gospodar,</s>

<s>50. i da je o­n drevni narod Ad uništio,</s>

<s>51. i Semud, i da nikog nije poštedio,</s>

<s>52. i još prije Nuhov narod, koji je najokrutniji i najobjesniji bio;</s>

<s>53. i prevrnuta naselja o­n je prevrnuo,</s>

<s>54. i snašlo ih je o­no što ih je snašlo</s>

<s>55. pa, u koju blagodat Gospodara svoga ti još sumnjaš?</s>

<s>56.</s><s>Ovaj Kur’an je opomena kao i prijašnje opomene:</s>

<s>57.</s><s>Smak svijeta se približava,</s>

<s>58.</s><s>Allah će ga jedini otkriti!</s>

<s>59.</s><s>Pa zar se ovom govoru iščuđavate -</s>

<s>60. i smijete se, a ne plačete -</s>

<s>61. gordo dignutih glava?</s>

<s>62.</s><s>Bolje padajte licem na tle pred Allahom i klanjajte se!</s>

<s>(Kur'an Časni)</s>

